கேள்வி: ஸ்ட்ரெய்சண்ட் விளைவு பற்றி தகவல் சொல்.
பதில்: படிமம்:Streisand Estate.jpg ஒரு தகவலை மறைக்க அல்லது தணிக்கை செய்ய மேற்கொள்ளப்படும் முயற்சி அத்தகவலை மேன்மேலும் பரப்பும் எனில் அது ஸ்ட்ரெய்சண்ட் விளைவு (''Streisand effect'') எனப்படுகிறது. பொதுவாக இத்தகைய எதிர்பாராத விளைவு இணையத்தின் மூலம் நிகழ்கிறது. அமெரிக்கத் திரைப்பட நடிகை பார்பரா ஸ்ட்ரெய்சண்ட் வாழ்வில் நடைபெற்ற ஒரு நிகழ்வே இப்பெயர் ஏற்படக் காரணமானது. ஸ்ட்ரெய்சண்டிற்கு அமெரிக்காவின் கலிபோர்னியா மாநிலம், மேலேபு நகரில் ஒரு கடற்கரையோர வீடு இருந்தது. 2003 ஆம் ஆண்டு அவ்வீட்டின் ஒளிப்படங்கள் இணையத்தில் வெளியாகின. அவற்றை நீக்க ஸ்ட்ரெய்சண்ட சட்ட வழியில் முயன்றார். ஆனால் எதிர்பாராத விதமாக அவரது முயற்சியே அவ்வீட்டின் ஒளிப்படத்தைப் பலரும் பார்க்கும்படி செய்துவிட்டது. அப்படம் மேலும் பல இணையத்தளங்களில் வெளியானது.